Președintele Volodimir Zelenski a anunțat că România pregătește un nou ajutor militar pentru Ucraina, relatează Ukrainean News citat de Rador Radio România.
El a făcut anunțul pe canalul său de Telegram.
Zelenski a declarat că discutat cu omologul său român Klaus Iohannis și i-a mulțumit pentru sprijinul României, și în special pentru noul pachet de ajutor militar în pregătire.
El l-a informat pe Iohannis despre situația de pe front și despre nevoile esențiale de apărare ale Ucrainei, în special antiaeriană.
Ambii președinți au convenit să grăbească lucrul la un acord bilateral de securitate.
Zelenski i-a mulțumit lui Iohannis pentru confirmarea participării lui la Conferința de Pace din Elveția, precum și pentru disponibilitatea lui de a depune eforturi pentru a încuraja și alte țări să participe.
Reamintim că Lituania a trimis muniție, arme anti-dronă, drone, generatoare și paturi pliante pentru armata ucraineană.
În plus, Olanda le va trimite forțelor ucrainene vehicule blindate YPR. Numărul exact nu a fost precizat, dar se știe că vor sosi curând.